Eritrea

Eritrea [eriˈtreːa], amtelk Stoot faan Eritrea (Tigrinya: ኤርትራ Ertra ) an ሃገረ ኤርትራ Hagere Ertra; Araabsk: إرتريا Iritriyyā an دولة إرتريا Dawlat Iritriyyā) as en stoot uun a nuurduast faan Aafrika. Uun a nuurdwaast leit Sudaan, uun a süüd Ethioopien, uun a süüduast Dschibuuti an uun a nuurduast de Ruad Sia. A nööm faan’t lun leitet ham faan de ualgreks Ἐρυθραία uf, dat üüb at beteekning ἐρυθρὰ [θάλασσα] erythrà [thálassa], ,ruad [sia]’ turaggungt. En fjuarden faan dön naar 6 miljuunen iinwenern (2016) faan Eritrea wene uun't hoodsteed Asmara.

Geografii

Geograafisk Laag
Eritrea leit twesken 18° an 12° 22' (faan a nuurd tu a süüd) an 36° 50' an 43° 7' (faan a waast tu a uast). At lun as triisis letjer üüs Tjiisklun.

At lun dialt grensen mä trii lunen. Det lingst grens (1033 km) faan Eritrea wurt mä Ethioopien an det kurtst (125 km) mä Dschibuuti diald. At lun dialt uk en 682 km lung grens mä Sudaan.

Lunskap
Berger
Berger uun Eritrea san: de Dega Berig (3047 m), de Amba Mossino Berig (3038 m), de Soyra Berig (3013 m), de Amba Debra Berig (2833 m), de Ādī-Hans Berig (2820 m), de Dahan Dahan Berig (2815 m), de Sihat Berig (2797 m), de Amba Marrod Berig (2733 m), de Addishum Berig	(2722 m) an de Alil’ Berig (2714 m).

Steeden
Dön tjiin gratst steeden uun Eritrea san:

 #  Steed  Lidj (1997)Eritrea, citypopulation.de 1  Asmara  380.568 2  Keren  55.586 3  Assab  44.220 4  Afabet  35.673 5  Massaua  27.179 6  Agordat  22.316 7  Dekemhare  21.675 8  Mendefera  20.391 9  Adi Qeyih  15.633 10  Ghinda  15.539

Indialing faan Ferwalting
Eritrea hee sant 1996 seeks regiuunen.

   Regiuun  Grate (km²)Eritrea, citypopulation.de  Lidj (2005)Eritrea, citypopulation.de  Hoodsteed  Koord 1  Anseba (2)  23.200  549.000  Keren  200px 2  Gasch-Barka (3)  708.800  1.103.742  Barentu 3  Nuurdelk Ruad Sia (5)  27.800  653.300  Massaua 4  Sentraal (1)  1300  675.700  Asmara 5  Süüd (4)  8000  952.100  Mendefera 6  Süüdelk Ruad Sia (6)  27.600  83.500  Assab

Befölkring
Spriiken
Dön amtelk spriiken faan Eritrea san Tigrinja, Araabsk an Ingels.

Sünjhaid
Wüfen raage uun't madel en ääler faan 68,2 juaren, an maaner ian faan 63,8 juaren.

Histoore
En italjeens seelskap, „Rubatino“, keeft Marts 1870 en 6 km lung strimel faan a eeg, wat bi det Assab Bucht leit. 10 juar lääder wurd at geegent faan italijeenern siidlet. Uun Marts 1880 auernaam det Köningrik Italien at geegent, wat at huuwensteed Assab wurd, an uun Jüüle 1882 gründet det Assab Kolonii. Efter Massaua, Asmara an öler steeden nimen wurd, wurd 1890 det Eritrea Kolonii faan a italjeenern ütjrepen.

 Politiik 
Eritrea as en republiik. At stootsboowenhood as a president. A president sant 1993 as Isaias Afewerki. Sant 1993 san nian woolen.

 Bütjenpolitiik 
Eritrea as sant 28. Mei 1993 lasmoot faan dön Feriand Natschuunen an sant 24. Mei 1993 faan det Aafrikoons Unioon.

Wiartskap
At weering faan't lun as de Eritreeisk Nakfa, wat faan det Beenk faan Eritrea ütjbroocht wurt.

Kwelen